als_Latn dik_Latn sna_Latn
Noodles është emri i makaronave të gjata tipike i kuzhinës aziatike e orientale. Janë pak a shumë të ngjashëm me makaronat spageti por ‘noodles’ janë me përbërje të ndryshme si psh. prej soje ose orizi. Në këtë recetë ne përgatisim noodles orizi me perime. Eshtë një pjatë e shijshme që këshillohet të hahet me shkopinj.
Përbërësit për Noodles – Makarona Orizi me Perime
- 300 gr noodles orizi
- 1 qepë
- 2 karrota
- 2 kunguj
- 2 speca të vegjël(1 i kuq e 1 i gjelbër)
- 1 spec djegës
- pak kripë
- pak vaj ulliri
- pak piper
- 50 ml salcë soje
- 1-2 thelpinj hudhre
Përgatitja
Si fillim marrim perimet dhe i lajmë, qërojmë qepën dhe karrotat. Karrotat, kungujt dhe specat i presim për së gjati.
Hedhim pak vaj ulliri në një tigan. Hedhim në të hudhrat e shtypura dhe specin djegës të prerë në mes. I skuqim pak e më pas shtojmë qepën e grirë hollë. E kavërdisim për disa minuta. E më pas shtojmë specat e prerë për së gjati. Pas kësaj karrotat e kungujt. Duhet të kalojë rreth një minutë nga hedhja e përbërësve një nga e një. Lemë perimet të piqen së bashku përreth 10 minuta. Më pas hedhim në të salcën e sojës. Shtojmë edhe pak kripë nëse është e nevojshme. Ulim pak zjarrin dhe e lemë të piqen edhe për disa minuta kështu.
Ndërkohë në një tenxhere hedhim ujë e vendosim të ziejë, shtojmë kripë dhe hedhim të ziejë makaronat noodles. I ziejmë përreth 2 minuta. Më pas i kullojmë dhe i bashkojmë me perimet. I përziejmë mirë dhe i hedhim në pjatë. I shërbejmë të ngrohta dhe këshillohen të hahen me shkopinj.
photo credit chung
als_Latn als_Latn plt_Latn quy_Latn glg_Latn knc_Latn als_Latn als_Latn als_Latn als_Latn ces_Latn hrv_Latn eng_Latn als_Latn als_Latn als_Latn als_Latn zho_Hans